Ե․Կ․Ես ծնվել եմ Ռիգայում, անցել եմ ամբողջ Ռուսաստանը՝ Հեռավոր Արևելքից մինչև Մոսկվա։ Դա կապված էր ծնողներիս աշխատանքի հետ։ 21 տարեկանից ապրել և աշխատել եմ Մոսկվայում։ Ունեի մասնագիտական աճի ծրագրեր՝ կապված Անգլիա տեղափոխվելու հետ, սակայն քանի որ ամուսնանալու էի հայի հետ՝ ընտրեցի Հայաստանը։ Իհարկե, երբ 22 տարեկան ես, քեզ թվում է, որ կարող ես ամեն ինչ հաղթահարել և փոխել։ Շատ սպասելիքներ կային, որոնք մասամբ իրականացել են, մասամբ՝ ոչ։